tartuNLP/wikipedia-smugri-20251201 huggingface dataset:
Radio Swiss Classic

SRG SSR Radio Swiss Classic on ööpäev läbi klassikalise muusika teoseid edastav mitmekeelne Šveitsi raadiojaam. 2012. aasta augusti alguse seisuga oli jaama arhiivis 369 136 CD-d 3 452 461 muusikapalaga (klassika, džäss, rokk).
Eestis ja Euroopas on Radio Swiss Classic kuulatav näiteks FTA-vastuvõtjaga (satelliidi EUTELSAT HOT BIRD 13B vahendusel), samuti interneti kaudu (näiteks rakendustega Flash Player, Winamp, RealPlayer, Windows Media Player, iTunes) ning Androidiga seadmete ja iPhone'i/iPodi/iPadiga.
SRG SSR

SRG SSR (prantsuse keeles "Société suisse de radiodiffusion et télévision", itaalia keeles "Socièta svizzera di radio-televisione", romanši keeles "Societad svizra da radio e televisiun") on 1931. aastal asutatud Šveitsi ringhäälinguorganisatsioon, peakorteriga Bernis. SRG SSR on mittetulundusühing, mida rahastatakse peamiselt läbi raadio ja televisiooni litsentsimaksu (70%), ülejäänud sissetulek saadakse reklaamist ja sponsorlusest. 2010. aasta seisuga oli ringhäälingul 6014 töötajat.
Nimetus.
"SRG SSR" on ühenduse ärinimi, ametlikuks nimetuseks on Schweizerische Radio- und Fernsehgesellschaft" (SRG, varem "Schweizerische Rundspruchgesellschaft") saksa keeles, Société suisse de radiodiffusion et télévision" (SSR, varem "Société suisse de radiodiffusion") prantsuse keeles, Società svizzera di radiotelevisione" (SSR, varem "Società svizzera di radiodiffusione") itaalia keeles ja Societad svizra da radio e televisiun" (SSR, varem "Societad svizra da radio") romanši keeles. SRG SSR on mainitud nimetustest tuletatud akronüüm.
Ajalugu.
Euroopa kolmas avalik raadiojaam alustas saadete edastamist Lausanne'ist 1922. aastal ning tugines algusest peale litsentsitasude süsteemile. 1923. aastal osteti saadete kuulamiseks 980 litsentsi. Mõne aasta jooksul alustas üle kogu riigi tööd mitmeid samadel alustel töötavaid raadioühistud. 1930. aastal otsustati, et raadio näol on tegemist olulise avaliku teenusega ning sellel ei tohiks lasta muutuda erahuvides kasumi tootjaks, vaid see tuleks ehitada üles föderaalsel alusel. 1931. aastal asutati piirkondlikke raadiolevi ühendusi koordineeriva organisatsioonina SRG-SSR ning Liidunõukogu väljastas SRG-SSR-le saadete eetrisse andmiseks ainukese tegevusloa.
Esimesed riiklikud raadiosaatjad alustasid tööd 1931. aastal.
1950. aastal oli SRG-SSR üks 23-st Euroopa Ringhäälingute Liidule aluse pannud ringleviorganisatsioonist. 1953. aastal alustati televisiooni testsaadete edastamist (üks tund õhtuti, viiel päeval nädalas). 1958. aastal algasid korrapärased teleülekanded saksa keeles (Zürichist) ja prantsuse keeles (Genfist). Itaaliakeelsele piirkonnale edastati programme itaaliakeelsete subtiitritega. Esimesel aastal osteti 50 000 televisioonilitsentsi.
Raadioteleskoop

Raadioteleskoop on seade (teleskoop), mis registreerib Maa-välistest raadiolainete allikatest lähtuvaid elektromagnetlaineid. 
Raadioteleskoobi põhiosad on raadiokiirgust koondav antenn või antennikogum ja raadiokiirguste tajur ehk radiomeeter. Raadioteleskoope kasutatakse peamiselt raadioastronoomias ja erinevalt optilistest teleskoopidest, saab raadioteleskoopidega vaatlusi teha ka päevasel ajal ning halva ilmaga. Kuna raadioteleskoopide uuritavad astronoomilised objektid, näiteks planeedid, tähed, udukogud ja galaktikad on väga kaugel ning neist lähtuvad elektromagnetlained väga nõrgad, peavad teleskoobid piisaval hulgal elektromagnetlainete kogumiseks olema üsna suured ja varustatud väga tundliku aparatuuriga. Raadioteleskoobid asuvad tavaliselt kaugel inimasustusest, et vältida raadiotest, teleritest ja muudest seadmetest lähtuvat elektromagnetilist interferentsi.
Kosmosest lähtuvad raadiolained avastas 1932. aastal insener Karl Guthe Jansky, kui ta uuris antenniga raadiotes tekkivat müra. Esimese raadioteleskoobi ehitas raadioamatöör Grote Reber, kes püstitas selle oma Illinoisi osariigis, Wheatonis asunud kodu tagaaeda. Reberi tehtud taevavaatlusi on sageli peetud raadioastronoomia alguseks.
Koronagraaf

Koronagraaf ehk koronograaf on Päikese krooni detailseks pildistamiseks ja filmimiseks kasutatav teleskoop, millel on päikeseketta üliheleda valguse tagasipeegeldumiseks ümarkatik.
Heliostaat

Heliostaat on seade, mis hoiab kiirgustajurit või optikasüsteemi Päikesele suunatuna.
Heliostaat koosneb tasapeeglist ja täppisajamist.
Heliostaadi edasiarendus on tsölostaat.
Esmaspäevamiitingud

Esmaspäevamiitingud olid Baltimaade iseseisvuse toetuseks korraldatud miitingud Rootsis, mille algatajad olid Rootsis elavad eestlased Peeter Luksep ja Andres Küng ning rootslased Gunnar Hökmark ja Håkan Holmberg. Seda ettevõtmist on nimetatud ka esmaspäevaliikumiseks.
Koosolekud toimusid 1990. aasta märtsist 1991. aasta septembrini, kokku 79 esmaspäeval. Esimest korda koguneti Norrmalmstorgi väljakul Stockholmis, seejärel 
samal ajal igal esmaspäeval kell 12 üle Rootsi 20–30 linnas. Miitingutel osales enamasti paarsada, dramaatiliste sündmuste ajal kuni paar tuhat inimest. Miitingutel esinesid nii Rootsi kui ka Eesti juhtivad poliitikud ja kultuuritegelased, orkestrid ja koorid tulid miitingutele tasuta esinema.
Peeter Luksep, Andres Küng, Gunnar Hökmark ja Håkan Holmberg said president Lennart Merilt 1999. aastal Valgetähe III klassi teenetemärgid.
Esmaspäevamiitingute korraldamispaika Norrmalmstorgil paigaldas Stockholmi linn skulptuuri Vabaduse allikas (Frihetens källa), mis avati pidulikult 28. mail 2004.
15. augustil 2011 tähistati Norrmalmstorgil esmaspäevamiitingute 20. aastapäeva. Kõnega esines Rootsi peaminister Fredrik Reinfeldt, kohal olid ka Eesti peaminister Andrus Ansip, Läti peaminister Valdis Dombrovskis ja Leedu peaminister Andrius Kubilius.
27. augustil 2016 tähistati Norrmalmstorgil 25 aasta möödumist sellest, mil Rootsi taastas diplomaatilised suhted iseseisvuse taastanud Eesti, Läti ja Leeduga. Kõnedega esinesid esmaspäevamiitingute algatajad Gunnar Hökmark ja Håkan Holmberg.
Taevakaart

Taevakaart ehk astronoomiline kaart on kaart, mis kujutab tähtede paiknemist taevas Maalt vaadates. Kõige levinumad on sfäärilise taevaskera kujutused kumeruseta tasapinnal kahe ringina (põhja- ja lõunapoolkera), kuid tarvitatakse ka teistsuguseid projektsioone.
Arvutitele on ka tarkvara mis võimaldab taevakaarte koostada ja välja trükkida, ning planetaariumitarkvara.
Alexander Ireland

Alexander Ireland (11. veebruar 1901 Leith, Edinburgh – jaanuar 1966) oli Šotimaa ja Suurbritannia poksija.
Ireland oli Suurbritannia meister kergekeskkaalus (kuni 147 naela ehk 66,7 kg) 1921. aastal.
Ireland sai kergekeskkaalus (kuni 147 naela ehk 66,7 kg) 1920. aasta Antwerpeni olümpiamängude poksivõistlustel hõbemedali, kaotades finaalis kuldmedali- ja olümpiavõitjale Albert Schneiderile (Kanada).
Ireland poksis märtsist 1922 kuni aprillini 1930 elukutselisena. Ta osales kokku 29 kohtumisel, millest võitis 16 (neist 2 nokaudiga) ja kaotas 10 (neist 3 nokaudiga) kohtumist ning 3 kohtumist jäi viiki.
George McKenzie

George McKenzie (22. september 1900 Leith, Edinburgh – 5. aprill 1941 Leith, Edinburgh) oli Šotimaa ja Suurbritannia poksija.
McKenzie oli Suurbritannia meister kukk-kaalus (kuni 118 naela ehk 53,5 kg) 1920. aastal.
McKenzie sai kukk-kaalus (kuni 118 naela ehk 53,5 kg) 1920. aasta Antwerpeni olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Clarence Walkerile (Lõuna-Aafrika Liit) ning võites 3. koha kohtumises Henri Hébrants'i (Belgia).
Elukutselisena.
McKenzie poksis jaanuarist 1922 kuni märtsini 1931 elukutselisena. Ta osales kokku 19 kohtumisel, millest võitis 12 (neist 5 nokaudiga) ja kaotas 6 (neist 2 nokaudiga) kohtumist ning 1 kohtumine jäi viiki.
Isiklikku.
George McKenzie noorem vend James oli samuti tuntud Šotimaa ja Suurbritannia poksija ning tema nõbu oli tuntud elukutseline poksija Tancy Lee.
James McKenzie

James McKenzie (13. august 1903 Leith, Edinburgh – 8. jaanuar 1931) oli Šotimaa ja Suurbritannia poksija.
McKenzie sai kärbeskaalus (kuni 112 naela ehk 50,8 kg) 1924. aasta Pariisi olümpiamängude poksivõistlustel hõbemedali, kaotades finaalis kuldmedali- ja olümpiavõitjale Fidel LaBarbale (USA).
Isiklikku.
McKenzie vanem vend George oli samuti tuntud Šotimaa ja Suurbritannia poksija ning tema nõbu oli tuntud elukutseline poksija Tancy Lee.
Refraktor

Refraktor on läätsedest koosnev optiline teleskoop. 
Nüüdisaja suurim refraktor asub USAs Yerkesi observatooriumis.
1825 paigutati Tartu Tähetorni Fraunhoferi refraktor, mis oma 9-tollise läbimõõduga objektiiviga oli selle aja suurim ja parim läätsteleskoop maailmas.
Reflektor

Reflektor on peeglitest koosnev optiline teleskoop, mille objektiiv on enamasti nõgus paraboloidpeegel.
Erinevalt refraktorist ei teki reflektoril värviaberratsiooni.
Astrograaf

Astrograaf on taeva fotografeerimise teleskoop. 
Tänapäeval kasutatakse astrograafide asemel teleskoobi juurde paigaldatavaid astrokaameraid.
Pussy Riot

Pussy Riot on Venemaa punkansambel, mille liikmed kasutavad pseudonüüme. 
Nad alustasid kontsertide korraldamist 2011. aastal ning jaanuaris 2012 tegid põgusa etteaste Punasel väljakul. Kahele liikmele määrati hiljem trahv.
Pussy Riot astus 21. veebruaril 2012 Kristuse Lunastaja kirikus üles lauluga "Jumalaema, aja Putin minema", tantsides ikonostaasi ees. Samal päeval vahistati Nadežda Tolokonnikova ja Marija Aljohhina. Ansambli kolmas liige Jekaterina Samutsevitš vahistati märtsis.
Moskvas pikendas 20. juulil 2012 kohus ansambli Pussy Riot kolme liikme eeluurimisvangistust veel kuue kuu võrra kuni 12. jaanuarini 2013. 
7. augustil 2012 taotles prokurör Aleksei Nikiforov Hamovniki kohtus punkansambli Pussy Riot liikmetele kolme aasta pikkust vanglakaristust. 17. augustil 2012 määras kohus Samutsevitšile, Aljohhinale ja Tolokonnikovale kaheaastase vanglakaristuse. Kõik kolm kaebasid otsuse edasi. Moskva linnakohus mõistis Jekaterina Samutsevitšile 10. oktoobril tingimisi karistuse, kuid jättis Aljohhina ja Tolokonnikova vabadusekaotuse jõusse. 
Pussy Rioti aktsiooniga seoses oma seisukoha avaldanud Toomas Hendrik Ilves ja võtnud seisukohad ka mitmed Eestis tegutsevate kirikute juhtivad isikud, näiteks Meego Remmel, Andres Põder ja metropoliit Kornelius .
2018. aasta jalgpalli maailmameistrivõistluste finaalmängus Moskvas Lužniki staadionil jooksis neli Pussy Rioti liiget väljakule, et mälestada aktsiooniga "Policeman enters the game" ('Mängu astub politseinik') 11 aastat tagasi surnud luuletajat Dmitri Prigovi ning tema loomingu üht tegelast taevapolitseinikku. Ühtlasi nõuti selle aktsiooniga kõigi poliitvangide vabastamist, ebaseaduslike vahistamiste lõpetamist meeleavaldustel, poliitilise konkurentsi lubamist jne. Mängu jälgis tribüünilt maailmameistrivõistluste korraldajamaa Venemaa president Vladimir Putin. Väljakule jooksnud kolm neidu ja üks noormees toimetati politseijaoskonda.
Astronoomiariistad

Astronoomiariistad on peamiselt astronoomiaobservatooriumides paiknevad riistad ja nende manused (aksessuaarid) ning seadmed, millega määratakse taevakehade asendit (koordinaate), liikumist, keemilist koostist ja füüsikalist olekut ning astronoomilist aega.
Kõige tähtsam astronoomiariist on teleskoop.
Eksponentrida

Eksponentrida on astmerida kujul
formula_1
See rida koondub kogu komplekstasandil eksponentfunktsiooniks formula_2, kus "e" on Euleri arv.
Eksponentfunktsioon

Eksponentfunktsioon on funktsioon kujul
 formula_1
kus e on Euleri arv. Eksponentfunktsioon on naturaallogaritmi pöördfunktsioon.
Eksponentfunktsiooniks nimetatakse üldisemalt ka funktsiooni
 formula_2
kus "a" on positiivne konstant ja "c" on nullist erinev kordaja.
Omadused.
Olgu "z" ja "w" kompleksarvud
Juhul, kui "z" ja "w" on reaalarvud, kehtib
Formaalne definitsioon.
Eksponentfunktsiooni saab tervel komplekstasandil defineerida astmereana
formula_9
Seda astmerida nimetatakse eksponentreaks. Seda rida saab kasutada eksponentfunktsiooni üldistamiseks juhule, kus "z" on ruutmaatriks või üldisemalt mõni Banachi algebra element.
Samaväärselt võib eksponentfunktsiooni defineerida 
 formula_10
 formula_11
lahendina
 formula_12
lahendina.
Seos trigonomeetriliste funktsioonidega.
Euleri valem
formula_13
seob eksponentfunktsiooni trigonomeetriliste funktsioonidega.
Alexander Wilson (kirjanik ja luuraja)

Alexander Wilson (24. oktoober 1893 Dover – 4. aprill 1963 Ealing) oli inglise kirjanik, luuraja ja MI6 ohvitser.
Wilson sündis Doveris iirlannast ema ja inglasest isa pojana. Tema lapsepõlves järgnes perekond perepeale Mauritiusele, Singapuri, Hongkongi ja Tseilonile. Wilson sai hariduse St Josephi kolledžist Hongkongis ja St Bonifatiuse katoliiklikust kolledžist Plymouthis.
1925. aastal asus Wilson tööle Punjabi Ülikooli Islamia kolledži Inglise kirjanduse professorina, 1928. aastal sai temast sama kolledži juhataja, kuni ametist loobumiseni 1931. aastal, mil ta asus tööle ajalehetoimetajana.
Wilson oli neli korda abielus, mõnikord ka üheaegselt enam kui ühes abielus. Wilson suri südamerabandusse 4. aprillil 1963 ja on maetud Miltoni kalmistule Portsmouthis. Tema hauasammas on ühe jala kaugusel kolleegist MI6 agendi kaptenleitnant Lionel Crabbi kalmust.
Tema elust on valminud 2018 BBC seriaal „Proua Wilson“, peaosades Iain Glen ja Ruth Wilson. 
Spiooniromaanid.
Alexander Wilson kirjutas ja avaldas 3 teadusteost ja 21 spiooniromaani, 4 romaani on säilinud käsikirjas. Võimalik, et paljude Wilsoni teoste peategelased, näiteks agent Hugh Shannon ja luureülem Leonard Wallace – James Bondi ja M-i prototüübid – tuginesid Wilsoni enda spioonikarjäärile.
Astmerida

Astmereaks nimetatakse funktsionaalrida kujul
formula_1
kus "c" on konstant, "a"n on "n"-nda liikme kordaja ning "x" muutuja.
Astmeread ilmuvad loomulikul moel kui funktsioonide Taylori read. Tihti valitakse "c = 0", näiteks Maclaurini ridade juhul. Sel juhul võtavad astmered mõnevõrra lihtsama kuju
formula_2
Näiteid.
Geomeetriline rida on astmerida kujul
formula_3
See rida koondub, kui |"x"|&lt;1.
Eksponentrida on eksponentfunktsiooni Taylori rida
formula_4
See rida koondub tervel komplekstasandil.
Siinuse Taylori rida on
formula_5
See rida koondub tervel komplekstasandil.
Kõik ülaltoodud näited on ühtlasi näited Maclaurini ridadest.
IV liiga 1995/96

IV liiga 1995/96 oli Eesti jalgpalli IV liiga 1995. ja 1996. aasta hooaeg. IV liiga on Eesti jalgpalli tugevuselt viies ja madalaim liiga, mis jaguneb kolmeks tsooniks – põhi, lõuna ja lääs.
IV liiga põhi.
Liigatabel.
1Maardu SK loobus üleminekumängudest
IV liiga lääs.
Liigatabel.
1Risti JK diskvalifitseeritud peale 2. vooru.
IV liiga kevadine turniir.
ida/põhi.
Märkus: Üks mäng: Kiviõli JK II - KSK Kespo oli märgitud kui kaotus mõlemale meeskonnale.
Taylori rida

Taylori rida on matemaatikas funktsiooni esitus astmereana, mille kordajateks on funktsiooni tuletised ühe etteantud argumendi väärtuse "a" juures. 
Juhul, kui "a" = 0, nimetatakse seda rida ka Maclaurini reaks.
Definitsioon.
Lõpmatult diferentseeruva reaalmuutuja või kompleksmuutuja funktsiooni "ƒ"("x") Taylori rida punkti "a" ümbruses on astmerida
formula_1
kus "n"! on faktoriaal, "ƒ" ("n")("a") tähistab "n"-ndat järku tuletist punktis "a". 0-järku tuletis on funktsioon ise ja 0! = 1. 
Juhul, kui a = 0, nimetatakse seda rida Maclaurini reaks.
Analüütilised funktsioonid.
Analüütilised funktsioonid ühtivad alati oma Taylori reaga, kuid üldjuhul ei pruugi funktsioon võrduda oma Taylori reaga ka piirkonnas, kus selle Taylori rida koondub.
Näiteks funktsioon e−1/x² pole analüütiline punktis "x" = 0. Selle Taylori rida punkti "x" = 0 ümbruses on 0 iga "x" väärtuse korral, kuid e−1/x² seda pole.
II liiga 1996/97

II liiga 1996/97 oli Eesti jalgpalli tugevuselt kolmanda liiga, II liiga, kuues hooaeg.
II liiga ida/põhi.
Mängutulemused.
"Kõik mängub toimusid 1996. aasta sügisel."
II liiga lõuna/lääs.
Mängutulemused.
"Kõik mängub toimusid 1996. aasta sügisel."
II liiga üleminekuturniirid.
Ida.
Mängutulemused.
"Kõik mängub toimusid 1997. aasta kevadel."
Põhi.
1FC Flora Fännklubilt võeti 4 punkti maha.
Mängutulemused.
"Kõik mängub toimusid 1997. aasta kevadel."
Lõuna.
Mängutulemused.
"Kõik mängub toimusid 1997. aasta kevadel."
Lääs.
1 Kärdla LM muutis hooaja lõpus nimeks Kärdla FC Hiiu Kalur.
Mängutulemused.
"Kõik mängub toimusid 1997. aasta kevadel."
Argument (matemaatika)

Funktsiooni argument on matemaatikas sõltumatu muutuja, mis võtab väärtusi funktsiooni määramispiirkonnas.
Näiteks eksponentfunktsiooni formula_1
argument on "x".
Kompleksmuutuja funktsioon

Kompleksmuutuja funktsioon on funktsioon, mille määramis- ja muutumispiirkond on mingid kompleksarvude hulgad.
II liiga 1997/98

II liiga 1997/98 oli Eesti jalgpalli tugevuselt kolmanda liiga II liiga 1997. ja 1998. aasta hooaeg.
Kompleksmuutuja funktsioonide teooria

Kompleksmuutuja funktsioonide teooria ehk kompleksmuutuja funktsiooniteooria on matemaatika haru, milles uuritakse kompleksmuutuja funktsioonide teatavaid klasse.
Kalmar Ulm

Kalmar Ulm (ristinimega Meletios Ulm; sündinud 8. septembril 1969 Tallinnas) on eesti ajaloolane ja endine õigeusu vaimulik. Oli 2013–2017 Tallinna Linnamuuseumi direktor.
Ulm omandas teoloogiaalase bakalaureuse- ja magistrikraadi Ateena Riiklikus Ülikoolis ja kaitses 2006. aastal Kreekas Thessaloníki Aristotelese Ülikoolis doktoritööd teoloogias. Tema väitekirja teemaks oli "Eesti õigeusu kirik minevikus ja olevikus ning selle suhe oikumeenilise patriarhaadiga". Tema töö on kirjutatud uuskreeka keeles.
Tegevus vaimulikuna.
Ulm pühitseti 10. aprillil 1994 diakoniks Konstantinoopoli Püha Georgi peakirikus Derkoni metropoliidi Konstantinose poolt. Ta sai ristinime "Meletios" Konstantinoopoli patriarhi Meletios IV järgi. Ta pühitseti 20. aprillil 1996 preestriks Ateena Gervasiuse kirikus Deanliai piiskopi Damaskinose poolt.
Ta oli kogudust hooldav preester Põltsamaa Püha Vaimu koguduses (aastatel 1999–2004) ja Tallinna Püha Siimeoni ja naisprohvet Hanna piiskoplikus koguduses, mille taasmoodustamises ta osales. 
Ulm on olnud Tallinna ja kogu Eesti metropoliit Stefanuse sekretär.
Alates 2005. aastast pole enam preestrina tegev. 
Töökäik.
2007. aastast alates töötas Ulm Tallinna Linnamuuseumis teadurina ja alates 2008. aastast muuseumi arendusjuhina. 1. maist 2013 kuni 2017. septembrini töötas Kalmar Ulm Tallinna Linnamuuseumi direktorina. Sellele ametikohale valis konkursikomisjon ta ühehäälselt. Muuseumi direktorina korraldas Ulm Tallinna bastionikäikude renoveerimist ja Neitsitorni taasavamist. 2017. aasta septembrist töötab Tallinna Linnamuuseumis vanemteaduri ametikohal.
Poliitiline tegevus.
Ulm on 6. septembrist 2013 Keskerakonna liige. 2013. aasta kohaliku omavalitsuse volikogude valimistel kandideeris ta Tallinna volikokku Keskerakonna nimekirjas, sai 19 häält ega osutunud valituks.
Isiklikku.
Kalmar Ulm on abielus, tal on tütar ja poeg.
Laurent'i rida

Laurent'i rida on kompleksmuutuja funktsiooni esitus astmereana, mis sisaldab ka negatiivseid astendajaid.
See on nimetuse saanud prantsuse matemaatiku Pierre Alphonse Laurent'i järgi, kes selle aastal 1843 avaldas.
Definitsioon.
Kompleksmuutuja funktsiooni "f"("z") Laurent'i rida punkti "c" suhtes on:
formula_1
kus kordajad "an" on antud joonintegraalina:
formula_2
Viimane avaldis on Cauchy integraalvalemi üldistus. Integraali raja γ on vastupäeva suunatud pidev suletud joon, mis ümbritseb punkti "c" ja paikneb rõngal, kus "f"("z") on regulaarne. "f"("z") rittaarendus kehtib kõikjal rõnga sisemuses.
Regulaarne funktsioon

Ühe muutuja regulaarne funktsioon ehk holomorfne funktsioon on kompleksmuutuja funktsioon formula_1. mille määramispiirkond on lahtine hulk "U" ning mis on diferentseeruv hulga "U" igas punktis. 
Kuigi see definitsioon on analoogiline diferentseeruva reaalmuutuja funktsiooni definitsiooniga, osutub kompleksmuutuja funktsiooniteoorias, et erinevalt reaalmuutuja funktsioonide diferentseeruvusest on tegu väga tugeva omadusega. Näiteks on regulaarne funktsioon alati lõpmatu arv kordi diferentseeruv funktsioon ning ta on igas punktis arendatav astmeritta (analüütiline funktsioon).
Et regulaarsed funktsioonid langevad kokku analüütiliste kompleksmuutuja funktsioonidega, siis nimetatakse neid kompleksmuutuja funktsiooniteoorias sageli analüütilisteks funktsioonideks. 
Funktsiooni regulaarsus on defineeritav ka mitme muutuja funktsioonide korral. 
Ühe muutuja regulaarsed funktsioonid.
Definitsioonid.
Olgu formula_2 komplekstasandi lahtine alamhulk ning formula_3 punkt selles alamhulgas. Funktsiooni formula_4 nimetatakse kompleksselt diferentseeruvaks funktsiooniks punktis formula_5, kui eksisteerib piirväärtus 
formula_6. 
Sel juhul tähistatakse seda piirväärtust formula_7.
Funktsiooni formula_8 nimetatakse regulaarseks punktis formula_5, kui eksisteerib punkti formula_5 ümbrus, milles formula_8 on kompleksselt diferentseeruv funktsioon. 
Kui formula_8 on regulaarne kogu komplekstasandil formula_13, siis nimetatakse funktsiooni formula_8 täisfunktsiooniks.
Selgitused.
Erinevus kompleksse ja reaalse diferentseeruvuse vahel.
Mitte iga diferentseeruv funktsioon formula_15, kus formula_16, ei osutu regulaarseks, kui käsitada teda funktsioonina komplekstasandil. Reaalarvude puhul nimetatakse funktsiooni diferentseeruvaks, kui eksisteerib niisugune formula_17-lineaarne kujutus formula_18, et kehtib võrrand 
formula_19, 
kus formula_20 on funktsioon, mille korral 
formula_21. 
Regulaarsete funktsioonide korral peab formula_18 olema formula_13-lineaarne, mis tähendab tugevat kitsendust.
Kompleksse ja reaalse diferentseeruvuse vaheline seos.
Funktsioon formula_24 on kompleksselt diferentseeruv parajasti siis, kui formula_25 on pidevalt osaliselt diferentseeruvad ning on rahuldatud Cauchy-Riemanni võrrandid
formula_26 ja formula_27.
Näited.
Järgmised funktsioonid on regulaarsed kogu komplekstasandil formula_13:
Järgmised funktsioonid ei ole "mitte üheski" punktis formula_36 kompleksmuutuja diferentseeruvad funktsioonid ega ole seega ka mitte kuskil regulaarsed:
Omadused.
Kui formula_41 on kompleksselt diferentseeruvad punktis formula_42, siis on seda ka formula_43 ja formula_44. Kui formula_45, siis on ka formula_46 punktis formula_47 kompleksselt diferentseeruv. 
Peale selle, kehtivad summa tuletise reegel, korrutise tuletise reegel, jagatise tuletise reegel ja liitfunktsiooni diferentseerimise reegel.
Järgnevad regulaarsete funktsioonide omadused, millel puudub vaste reaalmuutuja funktsioonide korral. 
Järgnevas olgu formula_48 piirkond ja formula_49 regulaarne.
Cauchy integraalteoreem.
Kui formula_2 on ühelisidus ja formula_51 on tsükkel alamhulgas formula_52, siis kehtib Cauchy integraalteoreem
formula_53
Karl-Martin Rammo

Karl-Martin Rammo (sündinud 6. juunil 1989) on Eesti purjesportlane. 
Ta esindas Eestit 2012. aasta suveolümpiamängude purjeregatil Portlandis Laser klassis ning sai 18. koha. 
Alates veebruarist 2010 on ta Laser standardi klassis ISAF-i edetabeli esisajas ja veebruarist 2013 esikümnes. 
Ta kandis 2016. aasta suveolümpiamängude avatseremoonial Eesti lippu.
2016. aastal võitis Rammo Eesti Jahtklubide Liidu purjetamise Eesti meistrivõistluste sarja Laser Standard klassi.
Lahtine hulk

Lahtine hulk on topoloogilise ruumi selline alamhulk, mille iga punkt on selle hulga sisepunkt. Lahtine hulk ei sisalda ühtki oma rajapunktidest.
Kinnine hulk

Kinnine hulk on topoloogilise ruumi selline alamhulk, mis sisaldab kõiki oma kuhjumispunkte. Kinnine hulk on lahtise hulga täiend.
Frederick Tiedt

Frederick Tiedt (16. oktoober 1935 Dublin – 15. juuni 1999 Dublin) oli Iirimaa poksija.
Tiedt sai II kergekeskkaalus (kuni 67 kg) 1956. aasta Melbourne'i olümpiamängude poksivõistlustel hõbemedali, kaotades finaalis kuldmedali- ja olümpiavõitjale Nicolae Lincale (Rumeenia). 
Tiedt sai II kergekeskkaalus (kuni 67 kg) 12. Euroopa meistrivõistlustel (Praha, 1957) pronksmedali, kaotades poolfinaalis hilisemale hõbemedalivõitjale Leopold Potesilile (Austria) ja jäi edasisest medaliheitlusest välja.
Tiedt poksis märtsist 1959 kuni novembrini 1964 elukutselisena. Ta osales kokku 21 kohtumisel ning võitis neist 12 (neist 3 nokaudiga), kaotas 7 (neist 4 nokaudiga) ja viigistas 2 kohtumist.
Leedu kubermang

Leedu kubermang (vene keeles "Литовская губерния") oli Venemaa Keisririigi haldusüksus aastatel 1796–1801.
Leedu kubermang moodustati 1796. aastal, Vene keisri käsul 12. detsembril 1796, koondades ühe valitsemise alla 1795. aastal pärast Poola teist jagamist moodustatud kahest kubermangust: Vilno ja Slonimi kubermangust. Moodustatud kubermangu valitsus asus Vilno (Vilniuse) linnas; kubermangu kuulus 19 maakonda:
Leedu kubermang likvideeriti 1802. aastal keisri ukaasiga 9. septembrist 1801. aastast ja 28. augustist 1802. aastal ja sellest moodustati taas kaks kubermangu: Vilno ja Hrodna kubermang.
Vilno kubermangust eraldati 1842. aastal Kovno kubermang.
IV liiga 1996/97

IV liiga 1996/97 oli Eesti jalgpalli madalaima,IV liiga, teine hooaeg, mis jagunes kahte tsooni – põhi ja lõuna.
IV liiga põhi.
Mängutulemused.
"Kõik mängub toimusid 1997. aasta kevadel."
IV liiga lõuna.
Mängutulemused.
"Kõik mängub toimusid 1997. aasta kevadel."
IV liiga 1997/98

IV liiga 1997/98 oli Eesti jalgpalli IV liiga 1997. ja 1998. aasta hooaeg. IV liiga on Eesti jalgpalli tugevuselt viies ja madalaim liiga, mis jaguneb kolmeks tsooniks – põhi, lõuna ja kesk.
Hoosanna

Hoosanna (liturgilises kasutuses ka hosianna ja hoosianna; kreeka sõnast "hōsanna", mis omakorda heebrea keelest hōšaʿ-nā' 'päästa nüüd!') on heebrealastest juutide ja kristlaste palve- ja tervitushüüd, millega palutakse päästmist ja õnnistust.
Sõna "hoosanna" on palvena kasutatud näiteks tervitusena Uue Testamendi evangeeliumides (Mt 21:9, Mk 11:9-10).
Mait Metspalu

Mait Metspalu (sündinud 24. augustil 1975) on eesti evolutsioonigeneetik.
2005. aastal kaitses ta Tartu Ülikoolis doktoritöö teemal "Through the course of prehistory in India: tracing the mtDNA trail".
Alates 2005. aastast on Mait Metspalu tööl Eesti Biokeskuses, algul teadurina, hiljem asedirektorina, 2014–2017 oli ta Eesti Biokeskuse direktor, alates 1. juunist 2018 on ta Tartu Ülikooli genoomika instituudi direktor ja evolutsioonilise genoomika professor.
Isiklikku.
Tema isa on Andres Metspalu.
Kenneth Egan

Kenneth Egan (sündinud 7. jaanuaril 1982 Clondalkinis Lõuna-Dublinis Dublini krahvkonnas) on Iirimaa poksija.
Egan sai poolraskekaalus (kuni 81 kg) 2008. aasta Pekingi olümpiamängude poksivõistlustel hõbemedali, kaotades finaalis kuldmedali- ja olümpiavõitjale Xiaoping Zhangile (Hiina). 
Egan osales poolraskekaalus (kuni 81 kg) 14. maailmameistrivõistlustel (Chicago, 2007), kuid kaotas 2. ringis oma kohtumise ja jäi edasisest medaliheitlusest välja.
Egan sai poolraskekaalus (kuni 81 kg) pronksmedali 36. Euroopa meistrivõistlustel (Plovdiv, 2006), kaotades poolfinaalis hilisemale kuldmedalivõitjale ja Euroopa meistrile Artur Beterbijevle (Venemaa) ja jäi edasisest medaliheitlusest välja ning 37. Euroopa meistrivõistlustel (Moskva, 2010), kaotades poolfinaalis hilisemale hõbemedalivõitjale Abdelkader Bouheniale (Prantsusmaa) ja jäi edasisest medaliheitlusest välja.
II liiga 1998

II liiga 1998 oli Eesti jalgpalli tugevuselt kolmanda liiga II liiga 1998. aasta hooaeg.
II liiga ida/põhi.
Liigatabel.
1 
II liiga ida/põhi üleminekumängud.
Hooaja lõpus osalesid II liiga ida/põhi 4. koht ja III liiga ida ning põhja tsoonide 3. kohad üleminekumängudel, mille võitja mängib järgmisel hooajal II liigas ning kaotajad III liigas. Kõigepealt mängisid omavahel III liiga ida ning põhja tsoonide 2. ning seejärel mängis nende mängude võitja II liiga ida/põhi 4. kohaga.
II liiga lõuna/lääs.
Liigatabel.
1 
II liiga lõuna/lääs üleminekumängud.
Hooaja lõpus osalesid II liiga lõuna/lääs 4. koht ja III liiga lõuna ning lääne tsoonide 3. kohad üleminekumängudel, mille võitja mängib järgmisel hooajal II liigas ning kaotajad III liigas. Kõigepealt mängisid omavahel III liiga lõuna ning lääne tsoonide 2. ning seejärel mängis nende mängude võitja II liiga lõuna/lääs 4. kohaga.
Mängutulemused.
1Warrior ja Kärdla said kirja kaotuse.
II liiga 1999

II liiga 1999 oli Eesti jalgpalli tugevuselt kolmanda liiga II liiga 1999. aasta hooaeg.
II liiga ida/põhi.
Mängutulemused.
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 20 mängu.
II liiga lõuna/lääs.
Mängutulemused.
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 20 mängu.
II liiga 2000

II liiga 2000 oli Eesti jalgpalli tugevuselt kolmanda liiga II liiga 2000. aasta hooaeg.
II liiga ida/põhi.
Mängutulemused.
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 20 mängu.
II liiga lõuna/lääs.
Mängutulemused.
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 20 mängu.
Darren Sutherland

Darren John Sutherland (18. aprill 1982 Dublin – 14. september 2009 London) oli Iirimaa poksija. Tema ema oli iirlane ja isa oli pärit Saint Vincenti saarelt.
Sutherland sai II keskkaalus (kuni 75 kg) 2008. aasta Pekingi olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale James DeGale'ile (Suurbritannia). 
Sutherland osales II keskkaalus (kuni 75 kg) 13. maailmameistrivõistlustel (Mianyang, 2005), kuid kaotas veerandfinaalis hilisemale kuldmedalivõitjale ja maailmameistrile Matvei Korobovile (Venemaa) ja jäi edasisest medaliheitlusest välja ning 14. maailmameistrivõistlustel (Chicago, 2007), kuid kaotas 2. ringis hilisemale hõbemedalivõitjale Alfonso Blancole (Venezuela) ja jäi edasisest medaliheitlusest välja.
Sutherland poksis alates detsembrist 2008 elukutselisena. Ta jõudis osaleda kokku 4 kohtumisel ning võitis need kõik nokaudiga.
Sutherland leiti 14. septembril 2009 oma Londoni korterist pooduna. Tõenäoliselt oli ta teinud enesetapu.
Juhan Liivi mälestuskivi

Juhan Liivi mälestuskivi paikneb Tartus Juhan Liivi tänaval, haljasalal Tartu Maakohtu (Liivi 4, varem Eesti Riigiarhiiv) ja Liivi 8 kortermaja vahel. Kivi paigaldati 1965. aastal, selle autor on skulptor Anton Starkopf.
Mälestuskivi rajati kohta, kus asunud puumajas Juhan Liiv üüris korterit paari kuu vältel 1892. aastal, mil oli vabakutseline ja kirjutas jutustuse "Vari". Maja hävis pommitamises Teise maailmasõja ajal. Mälestuskivi avamine toimus 1.detsembril 1964.
Tuletõkkeuks

Tuletõkkeuks on hoonesse paigaldatud uks või luuk (koos lengi ja sulustega), mis suletuna on võimeline täitma kindlaks määratud tulepüsivusnõudeid.
Kirsti Oidekivi

Kirsti Oidekivi (kodanikunimega Kristin Väli, varem ka Kristin Krull; sündinud 21. mail 1959 Tallinnas) on eesti luuletaja ja tõlkija.
Ta on õppinud Tallinna 32. Keskkoolis.
Looming.
Tema debüüti iseloomustas kriitik Peeter Künstler nõnda: "Oidekivi luule kestab pikkade perioodidena, selle sujuvuses pole mingeid järske murranguid ega hüppeid. Eks ta sarnane esmapilgul üksjagu proosaminiatuuridele, kuid on õhulisem, üldsegi mitte nii tihke ja seletav. Sellist teksti saab väga lahedalt lugeda."
"Mulle tundub, et Oidekivi luuletused kasutavad vähe võrdlusi ja metafoore. Ta kirjutab, mida meeltega tajub," kirjutas luulekogu "Akvaariumis" kohta Kalju Kruusa. "Ta luuletused on loomulikud. Nad on aga täis sulandumisi, mis võivad jätta mulje, et, kui a on koos b-ga, siis a on nagu b, või et a on b. Oidekivi on mõnus lugeda. Sama ütles esitlusel ka Peeter Sauter".
"Oidekivi esimesed luuletused ilmusid 35 aastat tagasi [1976]. Sestpeale on tema kohalolu eesti kirjanduses olnud pidev ja enesestmõistetav, ilma igasuguse esiletükkiva enesekehtestamiseta," kirjutas Liivi luuleauhinna puhul 2011. aastal Doris Kareva. "Juba mitmed ta kogude pealkirjadki ("Tigudele", "Akvaariumis"), kõnelevad vaiksest eksistentsist, vaatlemisest, "kuidas Sa kohendad vabalt langevat valgust", mõistmisest ja andestamisest: "ainult kahju selle ilusa valguse pärast"."
Isiklikku.
Tema isa on lastekirjanik Heino Väli ja ema on tõlkija Silvi Väli ning tema õde on luuletaja Katrin Väli.
Ta oli aastatel 1991–2008 abielus luuletaja ja kriitiku Hasso Krulliga, neil on ühine tütar Linda-Mari Väli. Tal on ka poeg Tambet ja tütar Riste.
Lõpmatult diferentseeruv funktsioon

Lõpmatult diferentseeruv funktsioon ehk sile funktsioon on funktsioon, millel on teatava piirkonna igas punktis olemas mistahes järku täisdiferentsiaal. 
Ühe muutuja funktsioon on järelikult sile, kui sel leidub mistahes vaadeldavas piirkonnas mistahes järku tuletis.
Hr. Nobody

"Hr. Nobody" (inglise "Mr. Nobody ") on 2009. aastal linastunud Belgia draamafilm, mille lavastas Jaco Van Dormael.
Filmis mängivad Jared Leto, Sarah Polley, Diane Kruger ja Linh Dan Pham.
Eesti kinodesse jõudis "Hr. Nobody" 10. detsember 2010.
Välislingid.
‎
Noarootsi Vabadussõja mälestussammas

Noarootsi Vabadussõja mälestussammas asub Lääne-Nigula vallas Hosby külas.
Sammas avati 10. juunil 1935 valitsuse, riigivanema ning kaitsevägede ülemjuhataja esindaja kolonel Aleksander Jaaksoni poolt. Ajalehe Lääne Elu artikli põhjal jälgis teisel nelipühadel toimunud sündmust 1000 inimest ning avamisel peeti eesti- ja rootsikeelsed jumalateenistused (vastavalt Vormsi koguduse õpetaja Hjalmar Pöhli ning Noarootsi koguduse õpetaja Sven Danelli poolt). Avamisel peeti veel kõnesid, lasti Noarootsi kaitseliidu püssidest aupauke, esitati koorilaule ja koraale ning asetati sambale pärgasid.
Mälestussamba rajamise idee kerkis esile ühel 1929. aastal toimunud Noarootsi koguduse täiskogu koosolekul ning rajamise algatas hilisem komitee esimees Osterman. Samba kavandi valmistas Tallinna arhitekt Eugen Sacharias ning samba ehitas kohalik ehitusmeister Mathias Pelmas. Ehitamine läks maksma 937 krooni, mis kaeti suuremalt osalt annetuste ja loteriidega ning kulude katteks saadi rahalist toetust ka avamisel (maavalitsuselt ning Paslepa, Sutlepa ja Riguldi vallavalitsuse esindajatelt).
Sambale on kirjutatud eesti keeles "Au Jumalale. Mälestus langenuile. Tänulik Noarootsi" ning rootsi keeles "Gud till ära. Minne för de fallna. Det tacksama Nuckö". Sambast vasakule ja paremale on paigaldatud nimeloenditega lisatahvlid II Maailmasõjas hukkunud noarootslaste mälestuseks.
Sammas hävitati Nõukogude võimu ajal 1948 ja taastati 1990. aastal. 2012. aastal sammast remonditi.
Analüütiline funktsioon

Analüütiline funktsioon on funktsioon, mille saab iga punkti ümbruses esitada koonduva astmereana.
Eristatakse reaalmuutuja analüütilisi funktsioone ja kompleksmuutuja analüütilisi funktsioone. Analüütilisus on kompleksmuutuja funktsioonide mõnevõrra tugevam omadus kui reaalmuutuja funktsioonide jaoks. Kompleksmuutuja funktsioon on analüütiline parajasti siis, kui see on regulaarne.
Analüütilised funktsioonid on lõpmatult diferentseeruvad. Funktsioon on analüütiline parajasti siis, kui see võrdub oma Taylori reaga iga punkti mõnes ümbruses.
Definitsioon.
Reaalmuutuja funktsioon ƒ on "analüütiline" reaalsirgel asuval lahtisel hulgal "D", kui iga hulka "D" kuuluva punkti "x"0 jaoks kehtib
formula_1
kus kordajad "a"0, "a"1, ... on reaalarvud ja antud astmerida koondub funktsiooniks ƒ("x") iga punkti "x" korral, mis kuulub punkti "x"0 mõnda ümbrusesse.
Alternatiivselt võib analüütilise funktsiooni defineerida kui lõpmatult diferentseeruva funktsiooni, mille jaoks Taylori rida 
formula_2
igas selle funktsiooni määramispiirkonda kuuluvas punktis "x"0 koondub funktsiooniks ƒ("x") iga punkti "x"0 mõnda ümbrusesse kuuluva punkti "x" korral.
Öeldakse, et funktsiooni ƒ on analüütiline punktis "x", kui leidub punkti "x" ümbrus, millel ƒ on analüütiline.
Kompleksmuutuja analüütilise funktsiooni defineerimiseks tuleb ülalantud definitsioonis asendada reaalarvud kompleksarvudega ja reaalsirge komplekstasandiga.
Abisõna

Abisõna ehk partikkel on uuemas keeleteaduskäsitluses muutumatu mittetäistähenduslik sõna (s.o abimäärsõna, kaassõna, rõhumäärsõna, sidesõna või hüüdsõna); suulise kõne kirjeldamisel võidakse partikliteks nimetada ka ainult hüüdsõnu ja rõhumäärsõnu.
Varasemas keeleteaduskäsitluses nimetati partikliteks kõiki muutumatuid sõnu (partikkel laiemas mõttes), s.o määrsõnad, asemäärsõnad, abimäärsõnad, kaassõnad, rõhumäärsõnad, sidesõnad ja hüüdsõnad.
Grigori Jegorov

Grigori Jegorov (sündinud 12. jaanuaril 1967 Šõmkendis Kasahhi NSV-s) on endine NSV Liidu ja Kasahstani teivashüppaja, 1988. aasta olümpiamängude pronksmedalist. 
Isiklik rekord 5.90 pärineb 1993. aasta maailmameistrivõistlustelt, kus ta võitis hõbemedali.
Satelliiditaldrik

Satelliiditaldrik on paraboolantenn satelliittelevisiooni saadete vastuvõtmiseks sidesatelliitidelt. Antenn koosneb paraboolreflektorist (paraboloidikujulise pinnaga reflektorist ehk peegeldist) ja vastuvõtupeast, milleks on võimendus-muundusplokk LNB. Reflektor koondab elektromagnetlainete energia LNB kiirgurelemendile, mis muundab väljaenergia elektrivooluks. Ploki väljundist juhitakse võimendatud ja madaldatud sagedusega signaal koaksiaalkaabli kaudu vastuvõtjasse (satelliidituunerisse, telerisse).
Otsefookusantenn ja ofsetantenn.
Vastuvõtupea võib asetseda parabooli geomeetrilisel teljel või olla nihutatud sellest kõrvale, peegeldi äärele. Peamiselt kasutatakse viimast, nn ofsetantenni (ingl k "offset" ’nihutus’) suurema kasuteguri ja paremate käitusomaduste pärast. Ofsetantenni reflektor jääb Eesti laiuskraadidel enam-vähem vertikaalseks (paraboloidi telg peaaegu horisontaalseks), mistõttu ei kogune taldrikulele lund. Kasutegur on parem seetõttu, et vastuvõtupea ja tema kandetarind ei takista peaaegu üldse saabuvaid laineid.
Antenni võimendus.
Satelliiditaldriku võimendus Ku-sagedusribas (10,70–12,75 GHz) on küllaltki suur ja omamüratase 1 dB või alla selle.
Antenn vajaliku läbimõõdu määrab vastuvõtukohta saabuva signaali efektiivne võimsus EIRP ja lubatav müratase (rahuldava vastuvõtu tagab signaali/müra suhe 6–9 dB).
Antenni paigaldamine.
Satelliidivastuvõtu eeltingimuseks on ehitistest ja puudest vaba vaade antenni paigalduskohast satelliidi suunas, kusjuures antenni paigalduskõrgusel pole tähtsust. Harilikult kinnitatakse antenn seinale, rõdule, katusele. Seejuures on oluline, et ühenduskaabel oleks võimalikult lühike.
Nijmegen

Nijmegen () on linn Hollandi idaosas Gelderlandi provintsis Saksamaa piiri ääres.
Seda peetakse Hollandi vanimaks linnaks, 2005. aastal tähistati Nijmegeni 2000. aastapäeva.
Anžela Voronova

Anžela Voronova (sündinud 4. oktoobril 1968 Narvas) on Eesti laskur, kolmekordne sõjaväelaste maailmameister. 
Tema treener on Aleksandr Makarov. 
Eesti Kaitseväe kapralina on ta tulnud kolmel korral sõjaväelaste maailmameistriks. Anžela Voronova on osalenud neljadel sõjaväelaste maailmameistrivõistlustel: 2002., 2006., 2010. ja 2012. aastal. Vaid 2010. aasta MM-il saavutas ta 12. koha, ülejäänud MM-idel tuli ta maailmameistriks. Viimati tuli Anžela Voronova maailmameistriks detsembris 2012 Hiina linnas Guangzhous toimunud sõjaväelaste maailmameistrivõistlustel.
Augustis 2011 sai ta 6. koha Euroopa meistrivõistlustel Belgradis ja pääses Eesti koondisse 2012. aasta suveolümpiamängudel Londonis. Seal saavutas ta naiste õhupüssi 10 meetri laskmises 42. koha, saades kvalifikatsioonivõistlusel 391 punkti. Veel osales ta väikepüssi 50 m standardharjutuses.
Juulis 2013 Horvaatias toimunud Euroopa meistrivõistlustel tuli Anžela Voronova Euroopa meistriks.
Septembris 2014 Hispaania linnas Granadas toimunud maailmameistrivõistlustel sai Voronova kaks pronksmedalit (individuaalselt ja võistkondlikult, naiste 300 m lamadesharjutuses). 
23.–24. mail 2016 maailma karikasarja Müncheni (Saksamaa) etapil sai ta naiste standardis teise koha uue Eesti rekordiga (456,7).
Isiklikku.
Anžela Voronoval on tütar Anastassia.
Reena Pärnat

Reena Pärnat (sündinud 1. detsembril 1993 Pärnus) on Eesti vibulaskur.
Tema treenerid on olnud Raul Kivilo (2010–2017) ja Arne Pärnat. 2018. aastast treenib teda Siret Luik.
Reena Pärnat sai Londonis 2012. aasta suveolümpiamängudel 33. koha.
2012. aastal võitis juunioride Euroopa meistrivõistlustel individuaalarvestuses hõbemedali.
Tulnud Eesti meistriks individuaalselt 6 korda (2012, 2014–2017), naiskonnavõistluses 8 korda (2010–2017) ja segavõistkondade arvestuses 1 korra (2014). Püstitanud individuaalselt 11, naiskondlikult 5 ja segavõistkondlikult 1 Eesti rekordi.
Aldous Huxley

Aldous Leonard Huxley ['ooldös l'enöd h'aksli] (26. juuli 1894 Godalming, Surrey – 22. november 1963 Los Angeles, California) oli inglise kirjanik. 
Ta sündis Suurbritannias, ent elas hiljem Ameerika Ühendriikides. Huxleyle on tuntuse toonud eelkõige düstoopilisest tulevikust rääkiv romaan "Hea uus ilm" (originaalpealkiri "Brave New World", ilmunud 1932).
Tema isa oli õpetaja ja hiljem kirjanikuna tuntuks saanud Leonard Huxley (1860–1933) ning ema oli erakooli asutaja ja juhataja Julia Arnold (1862–1908). Ema vanem õde Mary Augusta Ward (1851–1920) oli kirjanik, kelle 1894 ilmunud romaanis "Marcella" oli Aldousi-nimeline meestegelane, kelle järgi Leonardi ja Julia poeg saigi oma nime. Tal olid vanemad vennad evolutsioonibioloog Julian Huxley (1887–1975) ja Noel Trevenen Huxley (1889–1914), kes kannatas pikka aega masenduse käes ning tegi enesetapu, ning noorem õde Margaret (sündinud 1899). Pärast ema surma abiellus isa Rosalind Bruce'iga, kellega sai kaks poega: David Huxley (1915–1992) ja Nobeli meditsiiniauhinna pälvinud füsioloog Andrew Huxley (1917–2012).
Aldous Huxley abiellus 1919. aastal Belgia epidemioloogi Maria Nysiga (1899–1955). Nende pojast Matthew Huxleyst (1920–2005) sai vanemate eeskujul kirjanik, antropoloog ja epidemioloog. Pärast Maria surma vähki abiellus Aldous 1956 Itaalia viiuldaja ja psühhoterapeudi Laura Archeraga (1911–2007), see abielu kestis mehe surmani.
3. Smolenski ulaanipolk

3. Smolenski ulaanipolk (vene "3-й уланский Смоленский Императора Александра III полк") oli Venemaa keiserliku sõjaväe ulaanipolk (tegutses eriaegadel ka tragunipolguna). Aastatel 1898–1914 asus polgu staap Vilkaviškise lähistel Suwałki kubermangus. 
Väeüksus formeeriti viiest füseljeeroodust 28. juulil (uue kalendri järgi 8. augustil) 1708 Smolenski aadelkonna eestvõtul, kandes algselt nimetust "Рославский драгунский шквадрон". 
Polk on kandnud mitmesuguseid nimetusi:
Suur Inimese Loodud Jõgi

Suur Inimese Loodud Jõgi (Great Man-Made River, GMR, ) on torudevõrgustik, mis varustab Nuubia põhjaveekihist veega Sahara kõrbes asuvat Liibüat. Suur Inimese Loodud Jõgi on maailma suurim niisutusprojekt.
Patrick Barnes

Patrick Barnes (sündinud 9. aprillil 1987 Belfastis) on Iirimaa ja Põhja-Iirimaa poksija. 
Barnes sai helveskaalus (kuni 48 kg) pronksmedali 2008. aasta Pekingi olümpiamängude poksivõistlustel, kaotades poolfinaalis hilisemale kuldmedali- ja olümpiavõitjale Shiming Zoule (Hiina RV) ja jäädes edasisest medaliheitlusest välja ning 2012. aasta Londoni olümpiamängude poksivõistlustel, kaotades poolfinaalis jälle hilisemale kuldmedali- ja olümpiavõitjale Shiming Zou'le (Hiina RV) ja jäädes edasisest medaliheitlusest välja. 
Barnes võitis helveskaalus (kuni 49 kg) 19. Rahvaste Ühenduse mängude poksivõistlustel (Delhi, 2010) kuldmedali ja tuli Rahvaste Ühenduse meistriks Ta osales helveskaalus (kuni 48 kg) 18. Rahvaste Ühenduse mängude poksivõistlustel (Melbourne, 2006), kuid kaotas veerandfinaalis oma kohtumise hilisemale pronksmedalivõitjale Simanga Shibale (Svaasimaa) ja jäi edasisest medaliheitlusest välja.
Barnes osales helveskaalus (kuni 48 kg) 14. maailmameistrivõistlustel (Chicago, 2007), kuid kaotas veerandfinaalis hilisemale kuldmedalivõitjale ja maailmameistrile Shiming Zou'le (Hiina RV) ja jäi edasisest medaliheitlusest välja ning 15. maailmameistrivõistlustel (Milano, 2009), kuid kaotas 1. ringis oma kohtumise ja jäi edasisest medaliheitlusest välja. Ta osales helveskaalus (kuni 49 kg) 16. maailmameistrivõistlustel (Bakuu, 2011), kuid kaotas 2. ringis oma kohtumise ja jäi edasisest medaliheitlusest välja.
Barnes võitis helveskaalus (kuni 48 kg) 38. Euroopa meistrivõistlustel (Moskva, 2010) kuldmedali ja tuli Euroopa meistriks. Ta sai helveskaalus (kuni 49 kg) 40. Euroopa meistrivõistlustel (Minsk, 2013) hõbemedali, andes vigastuse tõttu finaalis loobumisvõidu David Airapetjanile (Venemaa).
Imandra Lake

Imandra Lake on 2010. aastal tegevust alustanud Eesti "shoegaze"-ansambel, mille moodustasid varem ansamblis Pia Fraus tegutsenud Rein Fuks ja Eve Komp. 
Sarnaselt eelmise projektiga teeb ka Imandra Lake müra- ja kajarohket "shoegaze"-muusikat, kuid seda vähem popilikult ja rohkem mõtisklevalt-rahulikult, käies ära ka tumedama folkmuusika piirimail. Nende debüütalbum "Seesamseesam" sai hea vastuvõtu osaliseks ning seda iseloomustab mõtlikkus, müraseinte kasutamine ja minimalistlik lüürika. Kontserdil toetavad bändiliikmeid ansamblitest Bad Apples ja Galaktlan Grupp tuntud muusikud.
2011. aastal andis ansambel välja viie looga EP "Ülistuslaulud", millelt leiab muuhulgas töötlused lauludest "Lootus" (varem esitanud Janika Sillamaa), "Külm" (varem esitanud Johanson &amp; vennad) ja "Ärkamise aeg" (autor René Eespere).
2012. aasta juulis avaldati kahe looga singel "Ilus aeg", millelt leiab laulu "Ilus aeg" remiksid Šoti muusikult Bill Wells ja Jaapani ansamblilt Tenniscoats. Neist viimane on omapärane selle poolest, et jaapanlased esitavad laulu eesti keeles, olles selle ära õppinud kuulmise järgi.
2014. aastal andis plaadifirma Seksound välja ansambli albumi "Avane". 2014. aasta veebruaris ilmus albumilt singel "Maa põleb".
Lembitu (eesnimi)

Lembitu on eesti mehenimi.
2018. aasta 1. jaanuari seisuga oli Eestis eesnimi Lembitu 63 mehel. Lembitu on populaarsuselt 774. mehenimi.
PPS-43

Püstolkuulipilduja PPS-43 (vene keeles 7,62-мм пистолет-пулемёт Судаева образца 1943 годa (ППС-43) "7,62-mm pistolet-pulemjot Sudajeva obraztsa 1943 goda (PPS-43)") on Nõukogude Liidus Teise maailmasõja ajal valmistatud püstolkuulipilduja.
Relv töötati välja 1942. aastal, algselt oli relva nimi PPS-42. Seda katsetati 1942. aasta talvel Leningradi rindel. Katsetamisel ilmnesid PPS-il mitmed konstruktsioonivead. Pärast moderniseerimist sai relv nimeks PPS-43, mis oli laialt kasutusel Teises maailmasõjas Punaarmees. PPS-43 7,62 mm padrun on sama, mis PPŠ-41-l. Relvalaad on sama konstruktsiooniga nagu MP-40-l, ainult see käib lahti vastupidi, üles.
Horvaadid

Horvaadid (omanimetus horvaadi keeles "hrvati", sg "hrvat") on lõunaslaavi päritolu etnos, kes elab peamiselt Horvaatias ning Bosnias ja Hertsegoviinas (on seal üks kolmest konstitutsioonilisest rahvusest), samuti Montenegro idaosas, Serbia põhjaosas Vojvodinas, Austria idaosas Burgenlandis ning Burgenlandiga piirnevatel Ungari ja Sloveenia aladel, aga ka mujal Balkani riikides. Peale oma põliste asualade elab horvaate väljarännanutena mujal maailmas, sealhulgas Euroopas, Põhja- ja Lõuna-Ameerikas, Austraalias, Uus-Meremaal ning Lõuna-Aafrikas. 
Horvaatide üldarv on 8–9 miljonit, sellest umbes 4 miljonit elab Horvaatias ja hinnanguliselt 4,5 miljonit väljaspool Horvaatiat (2005), sealhulgas 659 718 Bosnias ja Hertsegoviinas (2000).
Horvaadid on enamasti katoliiklased, kõnelevad horvaadi keelt ja kasutavad ladina tähestikku. 
Bütsantsi keisri Konstantinos VII 10. sajandil kirjutatud teose "De Administrando Imperio" järgi saabusid horvaadid praegusele asualale 7. sajandi alguses. 
Asuala geograafilise asendi tõttu on horvaadi kultuur sajandite jooksul mõjutusi saanud naaberrahvastelt, kõige rohkem Kesk-Euroopast (Austriast ja Ungarist) ja Vahemere maadest (Veneetsiast), olles omakorda mõju avaldanud oma naabritele. 
15. sajandil jagati horvaadid kolme riigi vahel: Põhja-Horvaatiast sai Austria keisririigi osa, Dalmaatsia (v.a Dubrovnik, mis iseseisvus) läks Veneetsia Vabariigi valitsemise alla ning Slavoonia ja Bosnia hõivas Osmanite riik. 
Horvaadi kultuuri rikkusest annab tunnistust tõsiasi, et viis kultuuriobjekti UNESCO maailmapärandi nimistus asub Horvaatias.
Ilus aeg (Imandra Lake)

"Ilus aeg" on singel ansambli Imandra Lake debüütalbumilt "Seesamseesam" (2010). Singlilt leiab laulu kaks töötlust: esimene Šoti džässmuusikult Bill Wellsilt ja teine Jaapani ansamblilt Tenniscoats. Neist viimane on omapärane sellepoolest, et jaapanlased esitavad laulu eesti keeles, olles selle ära õppinud kuulmise järgi.
Singlit saab veebis tasuta kuulata ning lood digitaalsel kujul osta.
Odra tänav (Tallinn)

Odra tänav on tänav Tallinna kesklinnas Juhkentali ja Keldrimäe asumis. Tänav algab Tartu maanteelt (teisel pool seda on Türnpu tänav) ning lõpeb Juhkentali tänaval, kust edasi jätkub Filtri tee. Tänav ristub Lastekodu tänava ja Jakobi tänavaga.
Ajalugu.
Paralleelselt Odra tänavaga kulges vanasti Tallinna–Viljandi raudtee Tallinn-Väikse ja Tallinna-Sadama raudteejaama vahel. Odra tänaval asus aastatel 1941–1944 raudteepeatus Laadaplats ning 1944–1945 Odra raudteepeatus.
Tänapäeval paikneb samas kohas Tallinna bussijaam.